བསྟན་པའི་གསལ་བྱེད་ཆེན་པོ་ཧོར་ཚང་ཁྲི་རིན་པོ་ཆེའི་
རྣམ་ཐར་གསོལ་འདེབས་ལེགས་ཚོགས་
སྒོ་འབྱེད་བཞུགས།
༄༅། ། ཕུལ་བྱུང་སྟོབས་བཅུའི་དཔལ་མངའ་བཅོམ་ལྡན་འདས། ། ཀུན་འབྱུང་ཟུག་
རྔུ་དྲུངས་འབྱིན་དམ་པའི་ཆོས། ། དེ་དོན་ཚུལ་བཞིན་སྒྲུབ་མཛད་འཕགས་པའི་ཚོགས། །
སྐྱབས་གཅིག་རིན་ཆེན་གསུམ་གྱིས་དགེ་ལེགས་སྩོལ། ། སྒྲིབ་གཉིས་རྣམ་དག་དོན་དམ་
ཆོས་སྐུའི་མཁར། ། མཁྱེན་བརྩེའི་གཟའ་སྐར་འབུམ་དུ་བཀྲ་བ་ལས། ། སྐལ་ལྡན་མོས་
པའི་རྫིང་བུར་གང་འདུལ་གྱི། ། མཛད་པའི་སྣང་བརྙན་འཆར་ལ་གསོལ་བ་འདེབས། ། འབད་
རྩོལ་སྤྲོས་པའི་མཚན་མ་རིང་སྤངས་པས། ། གསང་གསུམ་བཀོད་པ་བཞེད་དགུར་འཇུག་
པའི་ཚད། ། སར་གནས་རྒྱ་
སར་གནས་རྒྱལ་བའི་སྲས་ཀྱི་སྤྱོད་ཡུལ་ཅན། ། སྐྱེས་མཆོག་དམ་པའི་ཞབས་
ལ྾། ། འཇམ་དཔལ་དཔའ་བོ་ཞི་ཁྲོའི་བྱིན་རླབས་བཅུད། ། ཐུགས་ཀྱི་བུམ་པར་འཁྱིལ་
ལས་འཕྲིན་ལས་བཞིའི། ་་ལས་བཞིའི། ། བདུད་རྩིའི་ཟེགས་མ་འབུམ་འཐོར་གྲུབ་པའི་དབང་། ། ཡེ་
ཤེས་འབྱུང་གནས་སྦས་པར྾། ། སྲིད་འབྱོར་དུག་སྦྲུལ་ཚང་ལྟར་ཉེར་དགོངས་ཤིང་། །
བྱང་ཆུབ་ཐུགས་ཀྱི་ཡོན་ཏན་ཡིད་བཞིན་ནོར། ། གང་ཐུགས་ཟ་མ་ཏོག་ཏུ་ངལ་གསོ་
བ། ། བཤེས་གཉེན་སྤྱན་སྔའི་ཞབས་ལ྾། ། མདོ་དང་རྒྱུད་སྡེའི་གདམས་པ་མཐའ་ཡས
པ། ། ཐོས་བསམ་སྒོམ་པས་ཉམས་སུ་བསྟར་བ་ལས། ། རྟོགས་པ་མངོན་གྱུར་གཞན་ཕན་
འཕྲིན་ལས་རྒྱས། ། བསོད་ནམས་རྒྱལ་མཚན་ཞབས་ལ྾། ། མཁས་ཤིང་གྲུབ་པའི་ཡོན་
20

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
ཏན་བྱེད་པོ་ཡིས། ། ཡབ་རྗེ་རྒྱལ་བའི་དབང་བོའི་ཆོས་ཀྱི་ཁྲིར། ། དབང་བསྐུར་ཕྱག་ན་
པདྨོའི་རིགས་ཀྱི་བདག ། ཁྲི་ཆེན་དཔལ་ལྡན་གྲགས་པར྾། ། གཞོན་ནུ་ཉིད་ནས་ཡོན་
ཏན་བཟང་པོའི་རྩལ། ། ཡོངས་རྫོགས་ཞི་དུལ་ལྷག་བསམ་ཟླ་ཤེལ་དབང་། ། དམ་པའི་
རང་རྟགས་བསིལ་ཟེར་འཛུམ་ཕྲེང་རྒོད། ། བློ་བཟང་བསྟན་འཛིན་རྒྱ་མཚོར྾། ། འཇམ་
མགོན་རིང་ལུགས་བསིལ་ལྡན་སྤོར་འགྱིང་ཞིང་། ། ལུང་རྟོགས་ཡོན་ཏན་ལུས་སྟོབས་རྩལ་
གྱིས་དྲེགས། ། ལེགས་བཤད་ང་རོ་འཇིགས་མེད་སྒྲོགས་པའི་དཔལ། ། རིགས་པའི་སེངྒེར་ཟླ་
བྲལ྾། ། ལྔ་བདོའི་དུས་མཐར་འཇིགས་མེད་སྙིང་སྟོབས་ཀྱིས། ། མདོ་རྒྱུད་བསྟན་པའི་
སྙིང་བོ་པདྨོའི་ཚལ། ། སྐྱོང་བའི་ལེགས་མཛད་འོད་ཀྱི་ཕྲེང་བ་ཅན། ། སྐྱབས་མཆོག་སྨྲ་
བའི་ཉི་མར྾། ། མགོན་ཁྱོད་མདོ་སྨད་ལྷོ་རྒྱུད་སྨན་ལྗོངས་སུ། ། སྤྲུལ་བའི་ཟློས་གར་གསར་
དུ་རོལ་པ་ན། ། འདས་དང་མ་འདས་སྲུང་ཚོགས་སྤྲིན་བཞིན་དུ། ། དགྱེས་པའི་གར་གྱིས་
འདུས་ལ྾། ། རྒྱལ་བའི་ཞལ་སྐྱིན་བཤེས་གཉེན་དུ་མ་ཡི། ། ཞབས་པད་རིན་ཆེན་ཅོད་
པན་ཉེར་བསྟེན་ཅིང་། ། སྡོམ་གསུམ་ཚུལ་ཁྲིམས་དྲི་མ་མེད་པ་ཡིས། ། ཐུགས་རྒྱུད་ལེགས་
པར་གཏམས་ལ྾། ། ཟབ་རྒྱས་གཞུང་ལུགས་རྒྱ་མཚོར་རྩེ་གཅིག་ཏུ། ། གསན་བཞེས་
མཁས་དབང་གོང་མའི་རྣམ་ཐར་བཞིན། ། མཛད་ཚེ་འཇམ་དབྱངས་བླ་མའི་སྣང་བརྙན་
གྱིས། ། དགྱེས་པའི་གསུང་དབྱངས་བྱོན་ལ྾། ། གངས་ལྗོངས་རིགས་སྨྲ་བགྲང་ཡས་
མདུན་ས་རུ། ། ལུང་རིགས་དབྱངས་ཀྱི་ང་རོ་ཆེར་བསྒྲགས་ཚེ། ། མཁས་རློམ་ཚོགས་ལ་སྨྲ་
བཅད་བརྟུལ་ཞུགས་བྱིན། ། མཚུངས་མེད་སྨྲ་བའི་དབང་བོར྾། ། བསླབ་གསུམ་རྣམ་དག་
ཟབ་ཡངས་ཆུ་གཏེར་ཆེ། ། བྱང་ཆུབ་སེམས་མཆོག་རྣམ་གཉིས་རླབས་ཀྱི་ཕྲེང་། ། རབ་
དཀྲིགས་གསང་ཆེན་རིམ་གཉིས་ནོར་བུའི་མཛོད། ། ཟད་མི་ཤེས་པའི་གཏེར་ལ྾། །
ཉམ་ཐག་སྙིགས་མའི་འགྲོ་འདི་སྐྱོང་བ་ལ། ། འཇམ་མགོན་དགྱེས་བཞད་འགྲོ་བའི་མགོན་
པོ་དང་། ། ལྷན་ཅིག་ཐུགས་བསྐྱེད་སྨོན་ལམ་མཛད་པའི་འབྲས། ། བསྟན་འགྲོའི་དཔྱིད་
དུ་སྨིན་ལ྾། ། མཁྱེན་བརྩེའི་སྤྲིན་སྔོན་ཀློང་ནས་དམ་ཆོས་ཀྱི། ། དབྱར་རྔ་དལ་བུར་སྒྲོ
21

བླ་མ་དམ་པའི་ཞབས་བརྟན་གསོལ་འདེབས་ཀྱི་སྐོར།
གས་དང་ལྷན་ཅིག་པར། ། ཟང་ཟིང་བདོག་པའི་ཆར་གྱིས་འདུས་སྡེ་ཆེ། ། བུ་བཞིན་སྐྱོང་
བར་མཛད་ལ྾། ། ཆོས་དང་སྲིད་ཀྱི་བཀྲ་ཤིས་ཆུ་བོ་འབུམ། ། གཅིག་ཏུ་འཁྱིལ་བ་བསྟན་
པའི་འབྱུང་གནས་གང་། ། ཐབས་ཚུལ་སྟོང་གིས་བསྐྱངས་པས་མདོ་སྨད་ཀྱི། ། བསྟན་པའི་
སྲོག་ཤིང་གྱུར་ལ྾། ། ཡབ་རྗེའི་ཉིན་བྱེད་ཞིང་གཞན་གཞོལ་བའི་ཚེ། ། གང་གི་བཞེད་དགོངས་
བསྟན་པའི་འཛིན་སྐྱོང་སོགས། ། ལུགས་གཉིས་མཛད་བཟང་གདུགས་དཀར་མགོན་ཁྱོད་
ཀྱི། ། ཐུགས་བསྐྱེད་དཔུང་བས་བཏེགས་ལ྾། ། ཆོས་ཀྱི་རྒྱལ་སྲིད་གྲྭ་ཟུར་ཅུང་ཟད་ཀྱང་། །
མ་ཉམས་བསྟན་པའི་བདག་པོར་སླར་གཏད་ཅིང་། ། དབང་ཕྱོགས་གདུལ་བྱའི་ཐ་མའི་
མགོན་དུ་གཤེགས། ། འབྲེལ་ཚད་དོན་ལྡན་མཛད་ལ×། ། ཉམས་རྟོགས་ཚད་མའི་ཆུ་མཚོ་
དྭངས་པ་རུ། ། ལྷ་དང་བླ་མའི་གསང་གསུམ་སྣང་བ་དང་། ། ལྐོག་གྱུར་ཤེས་བྱའི་ཟླ་སྐར་
འགོག་མེད་དུ། ། འཆར་བའི་ཡེ་ཤེས་མངའ་ལ྾། ། མཛད་སྤྱོད་ཞི་དུལ་མཐོང་བས་དང་
བ་འདྲེན། ། ཚིག་ཉུང་དོན་ཟབ་གསུང་དབྱངས་གདམས་པའི་གཏེར། ། ཟབ་ཡངས་མི་
འཁྲུགས་ཐུགས་མཆོག་རྒྱ་མཚོ་བཞིན། ། འགྲོ་བའི་མཛའ་བཤེས་དམ་པར྾། ། ཞིང་
འདིར་དངོས་ཀྱི་མཛད་པ་རྫོགས་པ་ན། ། རླབས་ཆེན་ཐུགས་སྨོན་མཛད་དང་ལྷན་ཅིག་
པར། ། སྤྲོས་པ་ཀུན་བྲལ་དྷུ་ཏཱིའི་དབྱིངས་བཞུགས་ཏེ། ། སྒྱུ་འཕྲུལ་དྲ་བར་བཞེངས་ལ྾། །
མགོན་ཁྱོད་སྐྱབས་གསུམ་འདུས་པའི་ངོ་བོ་རུ། ། མོས་པའི་གདུང་ཤུགས་དྲག་པོས་གསོལ་
འདེབས་ན། ། སྐུ་གསུང་ཐུགས་གསང་བྱིན་རླབས་རྨད་པོ་ཆེས། ། བདག་ཅག་སྒོ་གསུམ་
བྱིན་གྱིས་བརླབ་ཏུ་གསོལ། ། སྐྱེ་ཞིང་སྐྱེ་བར་བླ་མའི་ཞབས་ཀྱི་རྡུལ། ། སྤྱི་གཙུག་བརྒྱན་
དུ་མི་འབྲལ་ལེགས་བསྟེན་ཏེ། །རྟག་ཏུ་ངུ་ཡི་ཆོས་འཕགས་ཇི་བཞིན་དུ། ། སྒྲུབ་པའི་
མཆོད་པས་མཉེས་པ་བགྱིད་པར་ཤོག ། ངེས་འབྱུང་སེམས་བསྐྱེད་ལྟ་དང་རིམ་གཉིས་
ལམ། ། ཐོས་བསམ་སྒོམ་པས་ས་ལམ་མཐར་ཕྱིན་ཏེ། ། མ་ལུས་འགྲོ་བའི་རྨོངས་མུན་མཐར་
བྱེད་པའི། ། སྨྲ་བའི་ཉི་མ་མཆོག་ཏུ་བདག་གྱུར་ཅིག ། བླ་མ་མཆོག་གསུམ་སྲུང་མའི་བྱིན་
མཐུ་ཡིས། ། ནག་ཕྱོགས་རྒུད་མུན་མིང་གི་མཐར་བྱས་ཏེ། ། བསྟན་འགྲོའི་ལེགས་ཚོགས་
22

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
རྫོགས་ལྡན་བཞིན་གྱུར་ཏེ། ། ས་གསུམ་དགེ་ལེགས་སྣང་བས་མཛེས་གྱུར་ཅིག ། ཅེས་འཇམ་
མགོན་རྒྱལ་བ་གཉིས་པའི་རྒྱལ་ཚབ་དམ་པ་ཁྲི་ཆེན་དཔལ་ལྡན་གྲགས་པའི་སྤྲུལ་བའི་སྐུ་རིན་པོ་ཆེ་ལུང་རྟོགས་
ཡོན་ཏན་གྱི་གཏེར་མཛོད་དམ་པ་རྗེ་འཇིགས་མེད་བསྟན་པའི་ཉི་མ་དཔལ་བཟང་པོའི་རྣམ་ཐར་གསོལ་འདེབས་
མདོར་བསྡུས་པ་འདི་ནི། མཁྱེན་དཔྱོད་ཡངས་པའི་དགེ་བའི་བཤེས་གཉེན་ཁྱ་དགེ་ཞབས་དྲུང་སོགས་ཧོར་ཚང་
ཕྱོགས་ཀྱི་སློབ་འབངས་བླ་མ་སེར་སྐྱ་སྤྱི་དང་། དམ་པ་གང་གི་ཞབས་གྲས་ཆེ་ཕྲ་ཐུན་མོང་ནས་ཀྱང་ནན་གྱིས་
བསྐུལ་བ་བཞིན། ༧ ཆོས་སྨྲ་བ་བློ་བཟང་འཕྲིན་ལས་ཀྱིས་སུག་བྲིས་སུ་བགྱིས་པ་ཛ་ཡནྟུ།